Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 18. decembra 2007

Materiál číslo: 118/2007

K bodu: Návrh na odpustenie pohľadávky v Miestnom podniku verejnoprospešných 
              služieb Petržalka pre žiadateľku p.Janu Katrincovú, Holíčska 23, Bratislava

Predkladá:	Návrh na uznesenie:

Marián Miškanin	Miestne zastupiteľstvo mestskej časti
prednosta	Bratislava-Petržalka

	s c h v a ľ u j e

Prerokované:	odpustenie pohľadávky p. Jany Katrincovej,
	Holíčska 23, Bratislava vo výške 15 766,- Sk
v Miestnej rade mestskej časti
Bratislava-Petržalka
dňa 11. decembra 2007

Spracovateľ:

Miestny podnik verejnoprospešných
služieb Petržalka

Dôvodová správa

	Na rokovanie Miestneho zastupiteľstva mestskej časti Bratislava-Petržalka dňa 27. novembra 2007 bol predložený materiál č. 97/2007, v ktorom Miestny podnik verejnoprospešných služieb Petržalka navrhol odpísanie nevymožiteľných pohľadávok pre fyzické a právnické osoby uvedené pod poradovými číslami 1. – 7. Pod poradovým číslom 8. bola vedená žiadosť p. Jany Katrincovej, Holíčska 23, Bratislava na odpustenie pohľadávky – penále z omeškania vo výške 15 766,- Sk. Miestne zastupiteľstvo schválilo na tomto zasadnutí uznesením č. 114 odpísanie nevymožiteľných pohľadávok uvedených pod položkami 1. – 7. v celkovej hodnote 180 351,25 a neschválilo odpustenie pohľadávky p. Jany Katrincovej, Holíčska 23, Bratislava vo výške 15 766,- Sk.
	Po doplnení materiálu o žiadosť p. Jany Katrincovej a vysvetlenie priebehu vymáhania tejto pohľadávky zo strany Miestneho podniku verejnoprospešných služieb Petržalka predkladáme tento materiál opätovne na rokovanie miestnej rady a miestneho zastupiteľstva.
	Materiál bol prerokovaný v komisii správy majetku a miestnych podnikov dňa 3. decembra 2007, stanovisko komisie tvorí prílohu tohto materiálu.	Materiál tiež prerokovala Miestna rada mestskej časti Bratislava-Petržalka na svojom zasadnutí dňa 11. 12. 2007 a prijala nasledovné uznesenie:

Miestna rada mestskej časti Bratislava-Petržalka

o d p o r ú č a

Miestnemu zastupiteľstvu mestskej časti Bratislava-Petržalka

s ch v á l i ť

odpustenie pohľadávky p. Jany Katrincovej, Holíčska 23, Bratislava vo výčke 15 766,- Sk.

Výpis
zo zápisnice komisie správy majetku a miestnych podnikov zo dňa 3. 12. 2007

K bodu 3. – Návrh na odpustenie pohľadávky p. Jane Katrincovej  (pohľadávka Miestneho podniku VPS Petržalka)

Uznesenie č. 4

Komisia po prerokovaní materiálu súhlasí s odpustením pohľadávky dlžníkovi p. Jane Katrincovej, Holíčska 23, Bratislava vo výške 15 766,- Sk.

Hlasovanie: za – 5                        proti: 0                         zdržal sa: 0

Za správnosť výpisu: A. Juríková